**PATVIRTINTA**

 Direktoriaus 2020-

 įsakymu V1-

**VII. MOKINIŲ PAMOKŲ LANKOMUMO, MOKANTIS NUOTOLINIU BŪDU, APSKAITA IR STEBĖSENA**

1. Mokinių nuotolinis mokymasis tiek realiuoju (sinchroniniu), tiek nerealiuoju (asinchroniniu) laiku yra privalomas.

2. Nuotoliniu būdu besimokančių mokinių lankomumo apskaita vykdoma žymint „n“ laikantis šių kriterijų:

1) dalyko mokytojas gauna informaciją iš klasės vadovo, kad mokinys serga ir negali dalyvauti nuotolinio ugdymo procese;

2) mokinys neprisijungia sinchroninio mokymo(si) metu ir iki darbo dienos pabaigos nepraneša dalyko

mokytojui apie technines prisijungimo problemas ar kitas objektyvias priežastis;

3) mokinys asinchroninio mokymosi metu neatliko jam paskirtų trumpalaikių ar ilgalaikių užduočių iki

nustatyto termino ir nebuvo paaiškintos neatlikimo priežastys.

3. Jei mokinys neatliko užduočių dvi dalyko pamokas iš eilės ir nepranešė apie priežastis, dalyko mokytojas informuoja klasės vadovą.

4. Jei mokinys suserga ir negali dalyvauti ugdymo procese nuotoliniu būdu:

4.1. tėvai (globėjai, rūpintojai) informuoja klasės vadovą žinute / pranešimu e-dienyne, nuo kada ir, jei žinoma, iki kada vaikas nedalyvaus nuotoliniame ugdymo procese;

4.2. klasės vadovas pranešimu informuoja toje klasėje dirbančius mokytojus;

4.3. mokytojai žymi „n“ raidę.

5. Pamokų teisinimas mokiniui susirgus:

5.1. tėvų (globėjų, rūpintojų) raštiškas pranešimas nuotoliniu būdu klasės vadovui prilygsta pamokų teisinimui;

5.2. klasės vadovas fiksuoja MANO dienyne pamokų teisinimą vadovaudamasis tėvų (globėjų, rūpintojų) raštišku pranešimu.

6. Socialinio pedagogo veiksmai siekiant užtikrinti mokinių dalyvavimą nuotolinio ugdymo procese:

6.1. savaitės pradžioje peržvelgia praėjusios savaitės klasių lankomumą ir pagal situaciją priima sprendimą dėl prevencinių priemonių;

6.2. gavęs informaciją iš klasės vadovo apie mokinius, kurie po pokalbių su klasės vadovu ir toliau neatlieka užduočių, nepraneša neatlikimo priežasties, nesijungia prie sinchroninių pamokų, priima sprendimą dėl prevencinių priemonių, susitaria dėl grįžtamojo ryšio nuotoliniu būdu;

6.3. suteikia mokytojui grįžtamąją informaciją;

6.4. kartą per savaitę, nuotoliniu būdu aptaria su pavaduotoju ugdymui mokinių dalyvavimo nuotoliniame ugdymo procese problemas.